CELEX: 32011R0767
Language: bg
Date: 2011-08-02 00:00:00
Title: Регламент за изпълнение (ЕС) № 767/2011 на Комисията от 2 август 2011 година за изменение на приложението към Регламент (ЕО) № 3199/93 относно взаимното признаване на процедурите за пълно денатуриране на алкохол за целите на освобождаването от акциз във връзка с вписванията, засягащи Чешката република и Латвия

3.8.2011   
            
            
               BG
            
            
               Официален вестник на Европейския съюз
            
            
               L 200/14
            
         РЕГЛАМЕНТ ЗА ИЗПЪЛНЕНИЕ (ЕС) № 767/2011 НА КОМИСИЯТА
   от 2 август 2011 година
   за изменение на приложението към Регламент (ЕО) № 3199/93 относно взаимното признаване на процедурите за пълно денатуриране на алкохол за целите на освобождаването от акциз във връзка с вписванията, засягащи Чешката република и Латвия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 92/83/ЕИО на Съвета от 19 октомври 1992 г. за хармонизиране на структурата на акцизите върху алкохола и алкохолните напитки (1), и по-специално член 27, параграф 4 от нея,
   като има предвид, че:
   
               (1)
            
            
               Съгласно член 27, параграф 1, буква а) от Директива 92/83/ЕИО от държавите-членки се изисква да освобождават от акциз алкохола, който е напълно денатуриран в съответствие с изискванията на която и да е държава-членка, при условие че тези изисквания са надлежно съобщени и приети в съответствие с установените в параграфи 3 и 4 от посочения член условия.
            
         
               (2)
            
            
               Регламент (ЕО) № 3199/93 на Комисията (2) предвижда денатуриращите вещества, които се използват във всяка държава-членка за целите на пълното денатуриране на алкохол в съответствие с член 27, параграф 1, буква а) от Директива 92/83/ЕИО, да бъдат описани в приложението към този регламент.
            
         
               (3)
            
            
               На 13 май 2010 г. Чешката република съобщи за някои промени в прилаганите от нея процеси за денатуриране, разрешени с Регламент (ЕО) № 3199/93.
            
         
               (4)
            
            
               Комисията предаде съобщението на Чешката република на другите държави-членки на 18 юни 2010 г.
            
         
               (5)
            
            
               Бяха получени възражения относно съобщените от Чешката република изисквания. По тази причина беше надлежно спазена процедурата, посочена в член 27, параграф 4 от Директива 92/83/ЕИО. След обсъждане в Комитета по акцизите Чешката република преработи първоначалното си предложение, така че предложените изисквания не следва да водят до избягване на данъчно облагане или злоупотреби.
            
         
               (6)
            
            
               В съответствие с член 27, параграф 5 от Директива 92/83/ЕИО Полша уведоми Комисията на 26 май 2010 г., че е разкрила злоупотреба с напълно денатуриран алкохол, освободен от акциз съгласно член 27, параграф 1, буква а) от Директива 92/83/ЕИО, и денатуриран по метода на Латвия, разрешен с Регламент (ЕО) № 3199/93, който съответства на смес от минимум 3 литра изопропилов алкохол и 2 грама денатониум бензоат на 100 литра спирт.
            
         
               (7)
            
            
               Комисията предаде съобщението на Полша на другите държави-членки на 25 юни 2010 г.
            
         
               (8)
            
            
               Последващите отговори на съобщението, както и обсъждането в Комитета по акцизите, показаха, че мнозинството от държавите-членки са съгласни с позицията на Полша. В отговор на опасенията, изразени от Полша, Латвия съобщи на Комисията своето съгласие да промени метода си на денатуриране, както е предвидено в Регламент (ЕО) № 3199/93.
            
         
               (9)
            
            
               Следователно Регламент (ЕО) № 3199/93 трябва да бъде съответно изменен.
            
         
               (10)
            
            
               Мерките, предвидени в настоящия регламент, са в съответствие със становището на Комитета по акцизите,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 3199/93 се изменя, както е посочено в приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 август 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 316, 31.10.1992 г., стр. 21.
   
      (2)  ОВ L 288, 23.11.1993 г., стр. 12.
   
      ПРИЛОЖЕНИЕ
      Приложението към Регламент (ЕО) № 3199/93 се изменя, както следва:
      
                  1.
               
               
                  Вписването, отнасящо се за Чешката република, се заменя със следното:
                  „Чешка република
                  
                  На хектолитър чист алкохол:
                  
                              1.
                           
                           
                              
                                          —
                                       
                                       
                                          1 грам денатониум бензоат,
                                       
                                    
                                          —
                                       
                                       
                                          0,2 литра тиофен
                                       
                                    
                                          —
                                       
                                       
                                          1 литър метилетилкетон (бутанон) и
                                       
                                    
                                          —
                                       
                                       
                                          0,2 грама метиленово синьо (CI основно синьо 52015)
                                       
                                    
                        
                              2.
                           
                           
                              
                                          —
                                       
                                       
                                          0,4 литра солвентнафта,
                                       
                                    
                                          —
                                       
                                       
                                          0,2 литра керосин и
                                       
                                    
                                          —
                                       
                                       
                                          0,1 литра технически бензин
                                       
                                    
                        
                              3.
                           
                           
                              
                                          —
                                       
                                       
                                          3 литра етил третичен бутил етер (ETBE), CAS №: 637-92-3
                                       
                                    
                                          —
                                       
                                       
                                          1 литър изопропилов алкохол, CAS №: 67-63-0
                                       
                                    
                                          —
                                       
                                       
                                          1,0 литра безоловен бензин (BA 95 Natural), CAS №: 86290-81-5
                                       
                                    
                                          —
                                       
                                       
                                          10 милиграма флуоресцеин, CAS №: 2321-07-05“
                                       
                                    
                        
            
                  2.
               
               
                  Вписването, отнасящо се за Латвия, се заменя със следния текст:
                  „Латвия
                  
                  Минимално количество на 100 литра спирт:
                  
                              1.
                           
                           
                              смес от следните вещества:
                              
                                          —
                                       
                                       
                                          9 литра изопропилов алкохол,
                                       
                                    
                                          —
                                       
                                       
                                          1 литър ацетон,
                                       
                                    
                                          —
                                       
                                       
                                          0,4 грама метиленово синьо, тимолово синьо или виолетово на кристали;
                                       
                                    
                        
                              2.
                           
                           
                              смес от следните вещества:
                              
                                          —
                                       
                                       
                                          2 литра метилетилкетон,
                                       
                                    
                                          —
                                       
                                       
                                          3 литра метилизобутилкетон;
                                       
                                    
                        
                              3.
                           
                           
                              смес от следните вещества:
                              
                                          —
                                       
                                       
                                          3 литра ацетон,
                                       
                                    
                                          —
                                       
                                       
                                          2 грама денатониум бензоат
                                       
                                    
                        
                              4.
                           
                           
                              10 литра етилацетат.
                           
                        Минимално количество на 100 литра дехидратиран етилов алкохол (с максимално съдържание на вода 0,5 %):
                  
                              1.
                           
                           
                              от 5 до 7 литра бензин или керосин.“